Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 310/12/4404	Nové Zámky, 18.9.2014
EEČ : 2-33-123-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.6.2012, spisová značka 1 Pv 310/12/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V čase okolo 18.30 h dňa 14.04.2012, v katastri obce XXXXX, XXXXX ktorý je rybárskym revírom Slovenského rybárskeho zväzu, Mestskej organizácie, Ulica Považská číslo 4, XXXXX, lovil ryby na jednu teleskopickú udicu, pričom ulovil 9 kusov rýb druhu plotica a pleskáč o priemernej dĺžke 10 cm a tiež bolo zistené, že lovil ryby bez povolenia, ktoré boli následne vhodené späť do rieky a teda svojím konaním pre Slovenský rybársky zväz, Mestskú organizáciu, Ulica Považská číslo 4, XXXXX, IČO: 00 178 209, nespôsobil žiadnu škodu. 

Uznesením prokurátora Okresnej prokuratúry XXXXX zo dňa 1.6.2012, spisová značka 1 Pv 310/12/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX spisovej značky  1 Pv 310/12/4404 01.06.2012 bolo podľa § 216 odsek 1 Trestného poriadku podmienečne zastavené trestné stíhanie

 obvineného Norberta  C s i n t a l a n a , na r. XXXXX, trvale bytom XXXXX, XXXXX,

pre prečin pytliactva podľa § 310 odsek 1 Trestného zákona,  ktorého sa dopustil  na tom skutkovom základe,  že  v čase okolo 18.30 h dňa 14.04.2012, v katastri obce XXXXX, XXXXX ktorý je rybárskym revírom Slovenského rybárskeho zväzu, Mestskej organizácie, Ulica Považská číslo 4, XXXXX, lovil ryby na jednu teleskopickú udicu, pričom ulovil 9 kusov rýb druhu plotica a pleskáč o priemernej dĺžke 10 cm a tiež bolo zistené, že lovil ryby bez povolenia, ktoré boli následne vhodené späť do rieky a teda svojím konaním pre Slovenský rybársky zväz, Mestskú organizáciu, Ulica Považská číslo 4, XXXXX, IČO: 00 178 209, nespôsobil žiadnu škodu. 
Podľa § 216 odsek 2 Trestného poriadku bola obvinenému XXXXX určená skúšobná doba v trvaní 1 rok. Skúšobná doba začala plynúť dňom 11.06.2012, kedy uznesenie o podmienečnom zastavení trestného stíhania nadobudlo právoplatnosť a uplynula dňom 11.06.2013.
Zistil som, že obvinený XXXXX v priebehu skúšobnej doby viedol riadny život (charakteristika z miesta trvalého bydliska, Okresného úradu XXXXX, odbor všeobecnej vnútornej správy, odpis registra trestov) z ktorého dôvodu som podľa § 217 odsek 1 Trestného poriadku rozhodol, že sa osvedčil

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor